Exqrch/javanese-Komodo-pixelgpt huggingface dataset:
Mus Mualim iku bojoné penyanyi Titiek Puspa
Saka pernikahané karo Titik Puspa, Mus Mualim nduwé anak kang cacahé loro ya iku Petty Tunjung Sari lan Ella Puspa Sari
Mus Mualim iku guru ngaji ing kampungé ya iku ing Cirebon
Bapaké Mus Mualim iku gaweyané dodolan barang tipak
Sawijiné dina ing tumpukan barang tipak iku Mus nemu gitar tuwa
Lumantar gitar iku, Mus Mualim wiwit sinau musik
Sawisé pinter main gitar, Mus Mualim banjur gentenan sinau bass lan nggabung ing salah sijiné grup orkes keroncong kang kerep tampil ing RRI Cirebon
Mus Mualim uga tau sinau piano kanthi gratis ing guruné kang nduwéni katurunan Walanda
Nanging iki ora suwé amarga nalika iku, Mus Mualim ora nduwé piano
Saliyané iku, guruné iki rikat bali ing nagara asalé ya iku ing Walanda
Nyedaki penyelenggaraan Festival Bintang Radio ing Cirebon, juru main piano kang ngiringi lomba iku ngilang lan pimpinan orkes langsung milih Mus Mualim dadi juru main piano
Sawisé dilatih kang suwéné rong sasi, pungkasané Mus Mualim tampil dadi pianis
Wiwit iku, Mus Mualim bisa trampil main piano
Kawigatene karo musik kanggo filem diwiwiti nalika ngiwangi Jules Fioole nata musik ing filem "Bintang Ketjil" nalika taun 1963
Film-filem kang ilustrasi musiké digarap karo Mus Mualim ya iku "Minah Gadis Dusun" (1966), "Dibalik Tjahaja Gemerlapan" (1966), "Menjurusi Djedjak Berdarah" (1967) "The Big Village" (1969), "Ambisi" (1973), "Bawang Putih" (1974), "Tiga Cewek Badung" (1975), "Inem Pelayan Sexy" (1976).
Wangsa Ayyubiyyah Ayyubiyyah utawa Wangsa Ayyubiyyah ya iku wangsa Muslim saka bangsa Kurdi kang nguwasani Mesir, Suriah, Yaman (kejaba Pegunungan Lor), Diyar Bakr, Makkah, Hijaz lan Irak lor nalika abad ka-12 lan 13
Ayyubiyyah uga dikenali mawa Ayyubid, Ayoubites, Ayyoubites, Ayoubides utawané Ayyoubides
Wangsa Ayubiyyah diyasa déning Salahuddin Al-Ayubbi kang bareng karo Shirkuh nelukaké Mesir kanggo Raja Zengiyyah Nuruddin saka Damaskus nalika taun 1169
Jeneng iki asalé saka ramane Salahuddin, Najm ad-Din Ayyub
Nalika taun 1171, Salahuddin nggulingaké Khalifah Fatimiyyah kang pungkasan
Nalika Nur ad-Din mati ya iku taun 1174, Salahuddin nyatakaké perang marang anak, As-Salih Ismail, lan nguwasani Damaskus
Ismail lumayu menyang Aleppo, lan ana ing kana dhèwèké terus berjuwang kanggo nglawan Salahuddin nganti dhèwèké seda taun 1181
Sawisé iku, Salahuddin njupuk alih kawasan njero nganti tekan Suriah, lan nelukaké Jazirah ing Irak Lor
Panggayuhan kang gedhé dhéwé saka dhèwèké ya iku nalika menang lawan bala salib ana ing Peperangan Hattin lan panelukan Baitulmuqaddis taun 1187
Salahuddin seda nalika taun 1193 sawisé napak astani prajanjèn karo Richard I saka Inggris kang mènèhi kawasan pasisir saka Ashkelon nganti tekan Antiokhia marang bala salib
Sawisé Salahuddin mati, anak lanangé padha rebutan pérangan kakaisaran, nganti tekan 1200, adhiné Salahuddin, Al-Adil, bisa njupuk kakuwasan kakaisaran
Prosès kang padha nalika matiné Al-Adil taun 1218, lan Al-Kamil kang mati nalika 1238, nanging Ayubiyyah tetep kuwat
Nalika taun 1250 Turanshah, Sultan Mesir Ayubiyyah kang pungkasan, dipatèni lan digantèkaké déning jéndral-batur tukon Mamluk Aibek, kang ngedegaké Wangsa Bahri.
Wangsa Zhou Wangsa Zhou (Hanzi: 周朝, hanyu pinyin: Zhou Chao) (1066 SM - 221 SM) ya iku wangsa pungkasan sadurungé Cina resmi nyawiji déning Wangsa Qin
Wangsa Zhou ya iku wangsa kang paling suwé dibandhingaké karo wangsa-wangsa liyané ana ing sajarah Cina, lan wiwit kawanuhaké nganggo wesi ana ing Cina
Kaya ana ing tradhisi féodhal Cina, para panguwasa Zhou nggantèkaké Wangsa Shang (Yin) lan mènèhi aturan kang isiné netapaké dadi mandhat langit, ya iku para panguwasa mènèhi préntah ana ing mandhat saka langit
Yèn mandhat iku dicabut, rakyat duwé hak kanggo nggulingaké panguwasa
Préntah langit ditetapaké déning asumsi saka nènèk moyang Zhou, Tian-Huang-Shangdi, kang ana ing sandhuwuré nènèk moyang Shang, Shangdi
Dhoktrin iki njlèntrèhaké lan mbeneraké kalahé Wangsa Xia lan Shang
Wangsa Zhou diyasa déning kulawarga Ji (姬) kang kutha krajané ana ing Hao (鎬, saiki saubengé Xi'an), kang nerusaké corak budaya lan basa saka wangsa sadurungé, èkspansi Zhou wiwitané ana kanthi cara penelukan
Kanthi alon wangsa Zhou saya ngambani kabudayan Shang nganti tekan wewengkon Lor Kali Panjang
Wiwitané kulawarga Ji ngendhalèkaké nagara Zhou kanthi kapusat
Ana ing taun 771 SM, sawisé Raja You (周幽王) nggantèni ratuné saka Selir Baosi, kutha krajan diserang déning kakuwatan gabungan saka ratu, pangéran Shen kang dadi sekuthu karo suku-suku asing.
Emilia Contessa Emilia Contessa (#ALIH)
Emilia Contessa iku penyanyi Indonésia
Emilia Contessa tau diarani "Singa Panggung Asia" karo majalah Asia Week nalika taun (1975)
Emilia tau duwé gayutan karo penyanyi Broery Pesolima lan aktor Mark Sungkar
Nalika taun 1976, Emil nikah karo Rio Tambunan, salah sijiné pejabat Pemda DKI
Saka pernikahan iki, Emil nduwé anak kang cacahé loro ya iku penyanyi Denada Tambunan dan Riko Tambunan
Emilia iku anak saka pasangan Hasan Ali lan Anna Susiani
Emmilia Contessa pancen seneng nyanyi wiwit cilik
Ibuné Emil duwé usaha supaya Emillia bisa nyanyo ing acara-acara
Nalik taun 1986, Emil bisa éntuk juwara umum penyanyi pop nalika Surabaya nganakake PON VII
Lomba iki kang ndadèkaké Emil dadi penyanyi profésional
Nalika iku Emil isih duwé jeneng Emilia Hasan
Nalika taun 1970 Emilia Contessa diajak pencari bakat Lee Kuan Yew saka Philips Singapura kanggo rekaman ing Singapura
Setaun ing Singapura, Emil banjur mbalik ing Indonésia
Kang ndadèkaké Emil bisa lumebu tivi kang sepisanan ya iku Chris Pattikawa, kang mimpin acara hiburan ing TVRI
Kanthi jeneng anyar ya iku Emilia Contessa, Emil sangsaya misuwur
Emil kalebu penyanyi Indonésia kang duwé swara sopran kang "powerfull" lan lantang
Masa emas Emil ya iku nalika pertengahan taun 1970-an
Lagu-lagu Emil kang misuwur ya iku "Angin November", "Flamboyan", "Biarlah Sendiri", "Bunga Mawar, "Melati", "Rindu", "Bunga Anggrek", "Penasaran", "Kehancuran", "Layu Sebelum Berkembang", "Angin Malam", "Mungkinkah", lan akèh lagu-lagu liyané kang dikarang karo A
Emilia uga ngasilaké album Islami kang judhulé "Samudera Shalawat" nalika taun 2000.
Enny Beatrice iku salah sijiné aktris kang asalé saka Indonesia
Enny Beatrice duwé jeneng asli Enny Beatrice Ferlat Kusumo Anggraini
Enny Beatrice tau akting ing filem kang judhulé "Perawan Rimba" lan "Nyi Blorong"
Nalika tanggal 13 Juni 1989, Enny Beatrice nikah karo Mantri Pariwisata saka Malaysia kang jenengé Dato Seri Tengku Adnan Mansor
Enny Beatrice nduwé anak kang cacahé sepuluh
Anak kang cacahé papat iku anak saka asil pernikahané Tengku Adnan karo mantan bojoné kang sepisanan nalika durung nikah karo Enny Beatrice
Saka asil pernikahané karo Tengku Adnan, Enny nduwé anak kang cacahé enem
Anak-anaké Enny Beatrice ya iku Tengku Iqbal Munawir Bin Tengku Adnan, Tengku Natasja Putri Bte Tengku Adnan, Tengku Muhamed Hafiz Bin Tengku Adnan, Tengku Nadirah Munawarah Bte Tengku Adnan, Tengku Najwa Munawarah Bte Tengku Adnan, lan Tengku Nabila Putri Bte Tengku Adnan
Saiki Enny luwih sibuk mèlu organisasi sosial kang anggotané bojoné mantri lan wakil mantri Malaysia
Sanajan wis ora main filem manèh
Enny isih aktif ing donyaning seni